आगामी वर्ष सन् २०१९ मा हुने संसदीय निर्वाचनमा भाजपाको विजय र दोस्रो कार्यकालका लागि प्रधानमन्त्री बन्ने बर माग्न नेपाल आउन लागेका ‘धार्मिक पर्यटक’ नरेन्द्र मोदीलाई नागरिक अभिनन्दन गरिँदै छ । उनी आउने भनेपछि काठमाडौंका सडक टालिएका छन् । अरूबेला काम नगरी तलब खाइरहेका नगरपालिकाका कर्मचारीदेखि राजपाका नेता राजेन्द्र महतोसम्म सडकमा कुचो लिएर सफाइमा जुटेका छन्, मोदी स्वागतको खातिर । मोदीलाई काठमाडौं र जनकपुरमा नागरिक अभिनन्दन गर्ने सरकारी तरखरबीच आमनागरिकमा भने एउटा प्रश्न उब्जेको देखिन्छ, नागरिक स्तरमा अभिनन्दन गर्नलायक मोदीले के योगदान गरेका थिए ?
